Felikss Sančess

Felikss Sančess (; dzimis  Ņujorkā, ASV) ir bijušais ASV un Dominikānas vieglatlēts, startēja 400 m barjerskrējienā.

Dzimis Ņujorkā, bet viņa vecāki ir cēlušies no Dominikānas. Vēlāk ģimene pārcēlusies uz Kaliforniju, kur F. Sančess studēja Dienvidkalifornijas Universitātē. Kopš 1999. gada sacensībās pārstāvēja Dominikānas Republiku.

Piedalījies četrās olimpiskajās spēlēs (, , , ), 2000. un 2004. gadā bijis Dominikānas karognesējs atklāšanas ceremonijā. 2000. gadā Sidnejā sasniedza pusfināla kārtu, 2004. gadā Atēnās kļuva par čempionu, savukārt 2008. gadā Pekinā viņš nepārvarēja sacensību pirmo kārtu. 2012. gadā Londonā F. Sančess otro reizi karjerā guva uzvaru olimpiskajās spēlēs, 34 gadu vecumā kļūdams par vecāko sportistu, kas to paveicis 400 m barjerskrējienā.

Izcīnījis vairākas medaļas Pasaules čempionātos: 2001. gadā Edmontonā un 2003. gadā Parīzē kļuva par čempionu, savukārt 2007. gadā Osakā izcīnīja sudrabu.

Track and Field News viņu atzina par 2003. gada labāko vieglatlētu. Laikā no 2001. līdz 2004. gadam F. Sančess uzstādīja sezonas labākos rezultātus 400 m/b distancē pasaulē.

2016. gada aprīlī paziņojis par karjeras beigām.

 Atsauces 

 Ārējās saites 

Kategorija:1977. gadā dzimušie
Kategorija:Dominikānas vieglatlēti
Kategorija:ASV vieglatlēti
Kategorija:Barjerskrējēji
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:Dominikānas olimpiskie zelta medaļnieki
Kategorija:Olimpiskie zelta medaļnieki vieglatlētikā